CELEX: 52018PC0642
Language: fi
Date: 2018-09-17
Title: Ehdotus NEUVOSTON PÄÄTÖS Euroopan unionin puolesta esitettävästä kannasta sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa sisävesiliikenteen ammattipätevyyksiä koskevien normien hyväksymistä varten

EUROOPAN KOMISSIO
            Bryssel 17.9.2018
            COM(2018) 642 final
            2018/0333(NLE)
            Ehdotus
            NEUVOSTON PÄÄTÖS
            Euroopan unionin puolesta esitettävästä kannasta sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa sisävesiliikenteen ammattipätevyyksiä koskevien normien hyväksymistä varten
            
               
         
         
            
               PERUSTELUT
            
            
               1.Ehdotuksen kohde
            
            
               Tämä ehdotus koskee päätöstä, jolla vahvistetaan unionin puolesta esitettävä kanta Euroopan sisävesiliikenteen normien laadinnasta vastaavan komitean, jäljempänä ’CESNI’, 8. marraskuuta 2018 pidettävässä kokouksessa ja Reinin navigaation keskuskomission, jäljempänä ’RNKK’, täysistunnossa sisävesiliikenteen ammattipätevyyksiä koskevien eurooppalaisten normien suunniteltua hyväksymistä varten. 
            
            
               2.Ehdotuksen tausta
            
            
               2.1.Reinin vesiliikenteestä tehty tarkistettu yleissopimus 
            
            
               Reinin vesiliikenteestä 17. lokakuuta 1868 tehdyssä tarkistetussa yleissopimuksessa määritellään Reinin käyttöä sisävesiliikenteessä koskevat oikeudelliset puitteet ja määritellään RNKK:n tehtävät. Tällä hetkellä sovellettava yleissopimuksen versio on 14. huhtikuuta 1967 voimaan tulleen, 
               
                  20. marraskuuta 1963 tehdyn yleissopimuksen
               
                lopputulos.  
            
            
               Neljä jäsenvaltiota (Belgia, Ranska, Saksa ja Alankomaat) sekä Sveitsi ovat Reinin vesiliikenteestä tehdyn tarkistetun yleissopimuksen sopimuspuolia.
            
            
               2.2.RNKK ja CESNI
            
            
               RNKK on kansainvälinen järjestö, jonka tehtävänä on toteuttaa aloitteita, joilla pyritään takaamaan vesiliikenteen vapaus Reinillä sekä edistämään Reinillä tapahtuvaa vesiliikennettä.  Täysistunnot pidetään kahdesti vuodessa. Niihin osallistuu RNKK:n jäsenmaiden edustajia. Täysistunto on RNKK:n päätöksentekoelin. Se hyväksyy keskuskomission päätöslauselmat. Kullakin valtiolla on yksi ääni, ja päätökset tehdään yksimielisesti. Päätöslauselmat ovat oikeudellisesti sitovia. EU ei ole RNKK:n jäsen.
            
            
               RNKK hyväksyi vuonna 2015 päätöslauselman sisävesiliikenteen normien laadinnasta vastaavan eurooppalaisen komitean perustamisesta (Comité Européen pour l’Élaboration de Standards dans le Domaine de Navigation Intérieure – CESNI). CESNIn tehtävänä on hyväksyä sisävesiliikenteen teknisiä normeja eri aloilla (erityisesti aluksiin, tietotekniikkaan ja miehistöön liittyviä normeja), varmistaa näiden normien ja niihin liittyvien menettelyjen yhdenmukainen tulkinta sekä tarkastella vesiliikenteen turvallisuutta, ympäristönsuojelua ja muita vesiliikenteen alaan liittyviä kysymyksiä.  
            
            
               CESNIn muodostavat RNKK:ta ja EU:n jäsenvaltioita edustavat asiantuntijat, jotka käyttävät äänivaltaa periaatteella yksi ääni kutakin valtiota kohti. EU ei ole CESNIn jäsen. Se voi kuitenkin osallistua ilman äänivaltaa CESNIn työhön sellaisten kansainvälisten järjestöjen kanssa, joiden toimenkuva kattaa CESNIn toiminta-alat. 
            
            
               2.3.CESNIn ja RNKK:n suunniteltu säädös
            
            
               CESNIn on tarkoitus hyväksyä 8. marraskuuta 2018 pidettävässä kokouksessaan sisävesiliikenteen ammattipätevyyksiä koskevia normeja, jäljempänä ’suunniteltu säädös’.
            
            
               Näihin ensimmäisiin sisävesiliikenteen ammattipätevyyksiä koskeviin CESNI-normeihin kuuluvat seuraavat vaatimukset:
            
            
               ·Pätevyysvaatimukset (cesni(18)_30, cesni(18)_31, cesni(18)_32, cesni(18)_33, cesni(18)_34, cesni(18)_35)
            
            
               ·Käytännön kokeita koskevat vaatimukset (cesni(18)_36, cesni(18)_37, cesni(18)_38, cesni(18)_39, cesni(18)_40)
            
            
               ·Lääketieteelliseen kelpoisuuteen liittyvät vaatimukset (cesni(18)_29)
            
            
               ·Simulaattoreiden hyväksymisvaatimukset (cesni(18)_41, cesni(18)_42)
            
            
               Kokouksessaan 10. huhtikuuta 2018 CESNI päätti yksimielisesti ottaa ensimmäisten ammattipätevyyksiä koskevien CESNI-normien hyväksymisen 8. marraskuuta 2018 pidettävän kokouksen asialistalle. Ennen tätä marraskuussa 2018 pidettävää kokousta normiluonnoksiin odotetaan vain muodollisia ja vähäisiä muutoksia, jotka koskevat muun muassa asiakirjojen ja niiden viitteiden yhdistämistä. Normit julkaistaan erityisellä verkkosivustolla (cesni.eu). Kaikilla EU:n jäsenvaltioilla on (suojatut) käyttöoikeudet edellä mainittuihin normiluonnoksiin.
            
         
         
            
               CESNI-normit on sisällytettävä EU:n lainsäädäntöön ammattipätevyyden tunnustamisesta sisävesiliikenteessä sekä neuvoston direktiivien 91/672/ETY ja 96/50/EY kumoamisesta 12. joulukuuta 2017 annetun Euroopan parlamentin ja neuvoston direktiivin (EU) 2017/2397
                  1
                mukaisesti.
            
            
               Myös Reinillä liikennöivää henkilöstöä koskevissa asetuksissa tullaan viittaamaan CESNIn normeihin 17. tammikuuta 2022 alkaen (direktiivin (EU) 2017/2397 saattamiselle osaksi kansallista lainsäädäntöä asetettu määräaika), sillä direktiivin (EU) 2017/2397 soveltamisalaan kuuluvan ammatillista pätevyyttä koskevan RNKK:n sääntelyjärjestelmän on oltava täysin mukautettu 17. tammikuuta 2022 mennessä sen varmistamiseksi, että Reinin todistukset tunnustetaan kaikilla EU:n sisävesiväylillä. 
            
            
               3.Unionin puolesta esitettävä kanta
            
            
               Päätös – unionin kannan vahvistaminen – vaaditaan sen varmistamiseksi, että EU:n edut otetaan asianmukaisesti huomioon tehtäessä sisävesiliikenteen ammattipätevyyksiä koskevien normien laatimista koskevia päätöksiä. 
            
            
               CESNIn vuosien 2016–2018 työohjelman mukaisesti CESNIn asiantuntijat (CESNI/QP-työryhmä) ovat valmistelleet ammattipätevyyksiä koskeva normit. Työ aloitettiin 18. helmikuuta 2016 annetun komission ehdotuksen
                  2
                pohjalta, ja se saatiin päätökseen direktiivin (EU) 2017/2397 perusteella.
            
            
               Ammattipätevyyksiä koskevia normeja valmisteltiin tiiviisti CESNIn asiantuntijoiden (CESNI/QP työryhmä) tasolla. Julkisen ja yksityisen sektorin asiantuntijoita kuultiin laajasti. CESNIn tasolla normien kehittämisen aikana pidettiin seuraavat tekniset kokoukset:
            
            
               ·CESNIn asiantuntijakokoukset (26.–28.1.2016; 22.–24.6.2016; 5.–9.9.2016; 16.–17.11.2016; 31.1.–2.2.2017; 10.–12.5.2017; 12.–13.6.2017; 6.7.2017; 5.–7.9.2017; 12.–13.9.2017; 15.–16.11.2017; 30.1.–1.2.2018. ) 
            
            
               ·Komitean kokous 10.4.2018.
            
            
               Kokouksissa päästiin asiantuntijatasolla yhteisymmärrykseen sisävesiliikenteen ammattipätevyyksiä koskevista eurooppalaisista normeista.
            
            
               Sisävesiliikenteen sosiaalisia kysymyksiä käsittelevää komission asiantuntijaryhmälle tiedotettiin CESNIn työn edistymisestä 7. syyskuuta 2017 ja 1. helmikuuta 2018 pidetyissä kokouksissa. 
            
            
               4.Oikeusperusta
            
            
               4.1.Menettelyllinen oikeusperusta
            
            
               4.1.1.Periaatteet
            
            
               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli.
                  3
               
            
            
               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  4
               .
            
            
               4.1.2.Soveltaminen tässä asiassa
            
            
               RNKK on sopimuksella – Reinin vesiliikenteestä tehdyllä tarkistetulla yleissopimuksella – perustettu elin.  CESNI on RNKK:n perustama elin.
            
            
               Säädökset, joita CESNIn ja RNKK:n on määrä antaa, ovat säädöksiä, joilla on oikeusvaikutuksia. Suunnitelluilla säädöksillä voidaan vaikuttaa ratkaisevasti EU:n lainsäädännön sisältöön, erityisesti  ammattipätevyyden tunnustamisesta sisävesiliikenteen alalla sekä neuvoston direktiivien 91/672/ETY ja 96/50/EY kumoamisesta 12. joulukuuta 2017 annettuun Euroopan parlamentin ja neuvoston direktiiviin (EU) 2017/2397. 
            
            
               Tämä johtuu siitä, että komissio antaa 17 artiklan 1 ja 4 kohdassa (viittaukset pätevyysvaatimuksiin ja käytännön kokeita koskeviin vaatimuksiin), 21 artiklan 2 kohdassa (viittaus simulaattoreiden hyväksymisvaatimuksiin) ja 23 artiklan 6 kohtaan (viittaus lääketieteelliseen kelpoisuuteen liittyviin vaatimuksiin) tarkoitetut delegoidut säädökset 17. tammikuuta 2020 mennessä.  
            
         
         
            
               Direktiivin (EU) 2017/2397 johdanto-osan 40 kappaleessa selitetään, että CESNIn normien kehittäminen helpottaa sisävesiliikenteen ammattipätevyyslainsäädännön yhdenmukaistamista Euroopassa.  Direktiivin 32 artiklassa säädetään tältä osin, että näissä delegoiduissa säädöksissä on viitattava CESNIn vahvistamiin normeihin edellyttäen, että
            
            
               a)
                     kyseiset normit ovat saatavilla ja ajan tasalla;
            
            
               b)
                     kyseiset normit täyttävät kaikki sovellettavat direktiivin liitteissä säädetyt vaatimukset
            
            
               c)
                     CESNIn päätöksentekoprosessin muutokset eivät vaaranna unionin etuja.
            
            
               Komission on sisällytettävä delegoituihin säädöksiin kyseisten normien teksti kokonaisuudessaan ja tehtävä asianmukainen viittaus.
            
            
               Direktiivin liitteessä II vahvistetaan olennaiset pätevyysvaatimukset ja liitteessä III lääketieteelliseen kelpoisuuteen liittyvät olennaiset vaatimukset.
            
            
               Suunnitelluilla säädöksillä ei täydennetä eikä muuteta sopimuksen institutionaalista kehystä.
            
            
               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               4.2.1.Periaatteet
            
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on ainoastaan liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               4.2.2.Soveltaminen tässä asiassa
            
            
               Suunniteltujen säädösten pääasiallinen tarkoitus ja sisältö liittyvät yhteiseen liikennepolitiikkaan.
            
            
               Sen vuoksi ehdotetun päätöksen aineellinen oikeusperusta on 91 artiklan 1 kohta.
            
            
               4.3.Päätelmät
            
            
               Ehdotetun päätöksen oikeusperustana olisi oltava SEUT-sopimuksen 91 artiklan 1 kohta yhdessä sen 218 artiklan 9 kohdan kanssa.
            
            
               2018/0333 (NLE)
            
            
               Ehdotus
            
            
               NEUVOSTON PÄÄTÖS
            
            
               Euroopan unionin puolesta esitettävästä kannasta sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa sisävesiliikenteen ammattipätevyyksiä koskevien normien hyväksymistä varten
            
         
         
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan yhdessä 218 artiklan 9 kohdan kanssa,
            
            
               ottaa huomioon Euroopan komission ehdotuksen
            
            
               sekä katsoo seuraavaa:
            
            
               (1)Reinin vesiliikenteestä tehty tarkistettu yleissopimus, jäljempänä ’sopimus’, tuli voimaan 14 päivänä huhtikuuta 1967. 
            
            
               (2)Sopimuksen 46 artiklan mukaisesti Reinin navigaation keskuskomissio, jäljempänä ’RNKK’, voi antaa jäseniään sitovia päätöslauselmia.
            
            
               (3)RNKK:n yhteyteen perustettiin 3 päivänä kesäkuuta 2015 sisävesiliikenteen alan normien laadinnasta vastaava eurooppalainen komitea, jäljempänä ’CESNI’, kehittämään etenkin aluksiin, tietotekniikkaan ja miehistöön liittyviä sisävesiliikenteen teknisiä normeja eri aloilla.
            
            
               (4)CESNIn on tarkoitus hyväksyä 8 päivänä marraskuuta 2018 pidettävässä kokouksessaan sisävesiliikenteen ammattipätevyyksiä koskevia normeja. RNKK:n täysistunnossa olisi myös hyväksyttävä päätöslauselma, jossa nämä normit sisällytetään Reinillä liikennöivää henkilöstöä koskeviin asetuksiin.
            
            
               (5)On aiheellista vahvistaa unionin puolesta esitettävä kanta CESNIssä ja RNKK:ssa, sillä ammattipätevyyksiä koskevat normit vaikuttavat ratkaisevasti unionin oikeuden ja etenkin Euroopan parlamentin ja neuvoston direktiivin (EU) 2017/2397
                  5
                sisältöön ja niillä on oikeudellinen vaikutus RNKK:aa koskevien sääntöjen nojalla, kun se hyväksyy nämä normit.
            
            
               (6)Liikkuvuuden helpottamiseksi, vesiliikenteen turvallisuuden varmistamiseksi ja ihmisten elämän ja ympäristön suojelemiseksi on tärkeää, että miehistön jäseniä koskevat tekniset normit yhdenmukaistetaan mahdollisimman pitkälle Euroopan eri oikeusjärjestelmissä. Etenkin jäsenvaltioiden, jotka ovat myös RNKK:n jäseniä, olisi saatava tukea päätöksiä, joilla RNKK:n säännöt yhdenmukaistetaan unionissa sovellettavien sääntöjen kanssa.
            
            
               (7)CESNI:n laatimissa ammattipätevyyksiä koskevissa normeissa määrätään yhdenmukaistetuista eurooppalaisista vähimmäisnormeista, jotka ovat tarpeen liikkuvuuden helpottamiseksi, vesiliikenteen turvallisuuden varmistamiseksi sekä ihmisten elämän ja ympäristön suojelemiseksi. Näitä normeja ovat muun muassa pätevyysvaatimukset, käytännön kokeita koskevat vaatimukset, lääketieteellistä kelpoisuutta koskevat vaatimukset ja simulaattoreiden hyväksymisvaatimukset.
            
            
               (8)Direktiivin (EU) 2017/2397 32 artikla viittaa suoraan CESNIn laatimiin ammattipätevyyksiä koskeviin normeihin 18 päivästä tammikuuta 2022. Komissiolla on valtuudet sisällyttää kyseisten normien teksti kokonaisuudessaan delegoituihin säädöksiin, antaa tai päivittää asianmukaisia viitetietoja ja vahvistaa soveltamispäivä.
            
            
               (9)Unionin kannan esittävät yhdessä ne jäsenvaltiot, jotka ovat CESNIn ja RNKK:n jäseninä, 
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               1.Sisävesiliikenteen normien laadinnasta vastaavassa eurooppalaisessa komiteassa (CESNI) 8 päivänä marraskuuta 2018 unionin puolesta esitettävä kanta on puoltaa sisävesiliikenteen ammattipätevyyksiä koskevien eurooppalaisten normien (cesni (18)_29 – cesni (18)_42) hyväksymistä. 
            
            
               2.Unionin puolesta esitettävä kanta Reinin navigaation keskuskomission (RNKK) täysistunnossa, jossa päätetään sisävesiliikenteen ammattipätevyyksiä koskevista eurooppalaisista normeista (cesni (18)_29 – cesni (18)_42), on tukea kaikkia ehdotuksia, joilla Reinillä liikennöivää henkilöstöä koskevien asetusten vaatimukset yhdenmukaistetaan sisävesiliikenteen ammattipätevyyksiä koskevien eurooppalaisten normien kanssa. 
            
            
               2 artikla
            
            
               1.Edellä 1 artiklan 1 kohdassa tarkoitetun kannan esittävät yhdessä ne unionin jäsenvaltiot, jotka ovat CESNIn jäseniä.
            
            
               2.Edellä 1 artiklan 2 kohdassa tarkoitetun kannan esittävät yhdessä ne unionin jäsenvaltiot, jotka ovat RNKK:n jäseniä.
            
         
         
            
               3 artikla
            
            
               1.Vähäisistä teknisistä muutoksista 1 artiklassa esitettyihin kantoihin voidaan sopia ilman uutta neuvoston päätöstä.
            
            
               4 artikla
            
            
               Tämä päätös on osoitettu kaikille jäsenvaltioille.
            
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Euroopan parlamentin ja neuvoston direktiivi (EU) 2017/2397, annettu 12. joulukuuta 2017, ammattipätevyyden tunnustamisesta sisävesiliikenteessä sekä neuvoston direktiivien 91/672/ETY ja 96/50/EY kumoamisesta (EUVL L 345, 27.12.2017, s. 53).
               
               
                  
                     (2)
                  
                        COM(2016) 82 final.
               
               
                  
                     (3)
                  
                        Unionin tuomioistuimen tuomio 7.10.2014, Saksa v. komissio, C-399/12, ECLI:EU:C:2014:2258, 64 kohta. 
               
               
                  
                     (4)
                  
                        Yhteisöjen tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta. 
               
               
                  
                     (5)
                  
                        Euroopan parlamentin ja neuvoston direktiivi (EU) 2017/2397, annettu 12 päivänä joulukuuta 2017, ammattipätevyyden tunnustamisesta sisävesiliikenteessä sekä neuvoston direktiivien 91/672/ETY ja 96/50/EY kumoamisesta (EUVL L 345, 27.12.2017, s. 53).